Pawoł V.
Pawoł V. (z byrgarskim mjenom Camillo Borghese; * 17. septembra 1552 w Romje; † 28. januara 1621 runje tam) bě italski duchowny, studowany jurist a filozof a wot lěta 1596 kardinal. Dnja 16. meje 1605 bu jako najmłódši čłon kardinalskeho kolegija w starobje jenož 52 lět jako naslědnik Lea XI. wuzwoleny za 232. bamža romsko-katolskeje cyrkwje. Swoje bamžowske mjeno woli po Pawole III., spěchowarju swojeje swójby.
Po wjace hač pjatnaćelětnym pontifikaće zemrě kónc januara 1621 w starobje 68 lět, po tym zo bě so w decembrje při procesionje składnostnje dobyteje bitwy při Běłej horje sypnył. Jemu slědowaše Alessandro Ludovisi jako bamž Hrjehor XV.
slk_Latn szl_Latn szl_Latn